Stesen MRT Bukit Dukung

Stesen MRT Bukit Dukung ialah stesen transit aliran massa (MRT) di Kajang, Selangor, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena pekan Bukit Dukung yang terletak di utara stesen. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, nama stesen ini dikenali sebagai Taman Koperasi dan Taman Koperasi Cuepacs.

Ciri-ciri Stesen
Lokasi
Stesen ini terletak di Kampung Bukit Dukung, Kajang, Selangor. Di sebelah timur stesen adalah  Lebuhraya Grand Saga manakala 500m utara stesen adalah persimpangan Sungai Balak  Lebuhraya Grand Saga. Terletak berhampiran stesen adalah Kampung Sungai Sekamat, Taman Koperasi Cuepacs dan Taman Desa Baru.

Pelan stesen

L2 <span style=color:#> SBK Arah Selatan→   menghala ke  <span style=color:#> SBK Arah Utara←   menghala ke   L1Aras legarGAras tanah

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah bangunan parkir kereta bertingkat (MSPR) yang menempatkan 353 petak parkir kereta dan 83 petak parkir motosikal.

Perkhidmatan bas
Bas RapidKL laluan T453, T454 dan T455 berkhidmat di stesen ini.

 Pintu masuk dan keluar 
Terdapat dua pintu masuk dan keluar stesen di Stesen MRT Bukit Dukung. Pintu A terletak berhampiran dengan  Lebuhraya Cheras-Kajang manakala pintu B terletak di  Jalan Cheras.

 Stesen  Pintu Lokasi Destinasi GambarABukit DukungHentian sebelah bas pengantara, teksi serta kenderaan peribadi, Petronas Bukit Dukung150pxBJalan CherasPerhentian bas pengantara, teksi serta kenderaan peribadi, Jalan Cheras, Sungai Sekamat, Simpang Balak150px

 Galeri 

Rujukan

Kategori:Laluan Sungai Buloh-Kajang
Kategori:Stesen RapidKL
Kategori:Penubuhan 2017 di Malaysia
Bukit Dukung